NARIADENIE KOMISIE (ES) č. 784/2005
z 24. mája 2005,
ktorým sa prijímajú výnimky z ustanovení nariadenia Európskeho parlamentu a Rady (ES) č. 2150/2002 o štatistike o odpadoch, pokiaľ ide o Litvu, Poľsko a Švédsko
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Európskeho parlamentu a Rady (ES) č. 2150/2002 z 25. novembra 2002 o štatistike o odpadoch (1), a najmä na jeho článok 4 ods. 1,
so zreteľom na žiadosť Litvy z 2. júla 2004,
so zreteľom na žiadosť Poľska z 13. júla 2004,
so zreteľom na žiadosť Švédska z 26. augusta 2004,
keďže:
(1)
V súlade s článkom 4 ods. 1 nariadenia (ES) č. 2150/2002 môže Komisia udeliť výnimky z určitých ustanovení prílohy k tomuto nariadeniu na prechodné obdobie.
(2)
Tieto výnimky by sa mali udeliť Litve, Poľsku a Švédsku na ich žiadosť.
(3)
Opatrenia stanovené v tomto nariadení sú v súlade so stanoviskom Výboru pre štatistické programy, zriadeného rozhodnutím Rady 89/382/EHS, Euratom (2),
PRIJALA TOTO NARIADENIE:
Článok 1
1. Týmto sa udeľujú tieto výnimky z ustanovení nariadenia (ES) č. 2150/2002:
a)
Litve a Poľsku sa udeľujú výnimky na vypracovanie výsledkov týkajúcich sa časti 8 (1.1) bodov 1 (poľnohospodárstvo, poľovníctvo a lesné hospodárstvo), 2 (rybolov) a 16 (služby) v prílohe I a výsledkov týkajúcich sa časti 8 bodu 2 v prílohe II;
b)
Švédsku sa udeľujú výnimky na vypracovanie výsledkov týkajúcich sa časti 8 (1.1) bodov 1 (poľnohospodárstvo, poľovníctvo a lesné hospodárstvo), 2 (rybolov) a 16 (služby) v prílohe I.
2. Výnimky uvedené v odseku 1 sa udeľujú iba vzhľadom na údaje za prvý referenčný rok, teda za rok 2004.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 24. mája 2005